CELEX: 32014D0700
Language: sl
Date: 2014-10-08 00:00:00
Title: Sklep Sveta 2014/700/SZVP z dne 8. oktobra 2014 o spremembi Sklepa 2013/183/SZVP o omejevalnih ukrepih proti Demokratični ljudski republiki Koreji

9.10.2014   
            
            
               SL
            
            
               Uradni list Evropske unije
            
            
               L 293/34
            
         SKLEP SVETA 2014/700/SZVP
   z dne 8. oktobra 2014
   o spremembi Sklepa 2013/183/SZVP o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta 2013/183/SZVP o omejevalnih ukrepih proti Demokratični ljudski republiki Koreji (1) in zlasti člena 19 Sklepa,
   ob upoštevanju naslednjega:
   
               (1)
            
            
               Svet je 22. aprila 2013 sprejel Sklep 2013/183/SZVP.
            
         
               (2)
            
            
               Odbor za sankcije, ustanovljen z Resolucijo Varnostnega sveta Združenih narodov 1718 (2006) o Demokratični ljudski republiki Koreji (v nadaljnjem besedilu: Odbor za sankcije), je 28. julija 2014 odobril vključitev novega subjekta na prečiščeni seznam posameznikov in subjektov, za katere veljajo omejevalni ukrepi.
            
         
               (3)
            
            
               Odbor za sankcije je 30. julija 2014 posodobil seznam posameznikov in subjektov, za katere veljajo omejevalni ukrepi.
            
         
               (4)
            
            
               Seznam iz Priloge I k Sklepu 2013/183/SZVP bi bilo zato treba ustrezno spremeniti v skladu s členom 22(1) navedenega sklepa.
            
         
               (5)
            
            
               Poleg tega bi bilo treba po poročilu o smrti ene osebe s seznama ustrezno spremeniti tudi Prilogo II k Sklepu 2013/183/SZVP –
            
         SPREJEL NASLEDNJI SKLEP:
   Člen 1
   Prilogi I in II k Sklepu 2013/183/SZVP se spremenita, kot je določeno v prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.
   
      V Luxembourgu, 8. oktobra 2014
      
         
            Za Svet
         
         
            Predsednik
         
         M. LUPI
      
   
   
      (1)  UL L 111, 23.4.2013, str. 52.
   
      PRILOGA
      
                  I.
               
               
                  Na seznam iz Priloge I k Sklepu 2013/183/SZVP se doda naslednji subjekt:
                  Seznam oseb iz člena 13(1)(a) ter oseb in subjektov iz člena 15(1)(a)
                  B.   Subjekti
                  
                               
                           
                           
                              Ime
                           
                           
                              Drugo ime
                           
                           
                              Lokacija
                           
                           
                              Datum uvrstitve na seznam
                           
                           
                              Druge informacije
                           
                        
                              20.
                           
                           
                              Ocean Maritime Management Company, Limited
                              (OMM)
                           
                           
                               
                           
                           
                              Donghung Dong, Centralno okrožje, P. p. 120, Pjongjang, DLRK;
                              Dongheung-dong Changgwang Street, Chung-Ku, p. p. 125, Pjongjang
                           
                           
                              28. 7. 2014
                           
                           
                              Podjetje Ocean Maritime Management Company, Limited (številka IMO: 1790183) je upravljavec/upravitelj ladje Chong Chon Gang. Imelo je ključno vlogo pri organizaciji pošiljke skritega orožja in sorodnega materiala s Kube v DLRK julija 2013. S tem je prispevalo k dejavnostim, prepovedanim na podlagi resolucij, pri čemer je zlasti kršilo embargo na orožje, uveden z Resolucijo 1718 (2006), kakor je bila spremenjena z Resolucijo 1874 (2009), prispevalo pa je tudi k izogibanju ukrepom, uvedenim na podlagi teh resolucij.
                           
                        
            
                  II.
               
               
                  Vnosi za naslednje osebe in subjekte iz Priloge I k Sklepu 2013/183/SZVP se nadomestijo z vnosi v nadaljevanju:
                  Seznam oseb iz člena 13(1)(a) ter oseb in subjektov iz člena 15(1)(a)
                  A.   Osebe
                  
                               
                           
                           
                              Ime
                           
                           
                              Drugo ime
                           
                           
                              Datum rojstva
                           
                           
                              Datum uvrstitve na seznam
                           
                           
                              Druge informacije
                           
                        
                              2.
                           
                           
                              Ri Je-son
                           
                           
                              Korejsko ime:
                              
                                 ;
                              Kitajsko ime:
                              
                                 
                              tudi Ri Che Son
                           
                           
                              1938
                           
                           
                              16. 7. 2009
                           
                           
                              Od aprila 2014 minister za industrijo jedrske energije. Nekdanji direktor Generalnega urada za atomsko energijo (General Bureau of Atomic Energy – GBAE), najpomembnejše agencije, ki vodi jedrski program DLRK; pomagal je pri različnih jedrskih dejavnostih, med drugim tudi pri vodenju jedrskega raziskovalnega središča v Yongbyonu in podjetja Namchongang Trading Corporation s strani GBAE.
                           
                        B.   Subjekti
                  
                               
                           
                           
                              Ime
                           
                           
                              Drugo ime
                           
                           
                              Lokacija
                           
                           
                              Datum uvrstitve na seznam
                           
                           
                              Druge informacije
                           
                        
                              14.
                           
                           
                              Leader (Hong Kong) International
                           
                           
                              Leader International Trading Limited; Leader (Hong Kong) International Trading Limited
                           
                           
                              LM-873, RM B, 14/F, Wah Hen Commercial Centre, 383 Hennessy Road, Wanchai, Hong Kong, Kitajska.
                           
                           
                              22. 1. 2013
                           
                           
                              Leader International (številka vpisa v hongkonški register podjetij: 1177053) omogoča pošiljke v imenu Korea Mining Development Trading Corporation (KOMID). Korporacija KOMID, ki jo je Odbor za sankcije na seznam uvrstil aprila 2009, je v DLRK najpomembnejši trgovec z orožjem in glavni izvoznik blaga in opreme, ki sta povezana z balističnimi izstrelki in konvencionalnim orožjem.
                           
                        
            
                  III.
               
               
                  S seznama iz Priloge II k Sklepu 2013/183/SZVP se črta naslednja oseba:
                  A.   Osebe
                  
                           
                              5.
                           
                           
                              JON Pyong-Ho.